Peeker
Peeker on pealt laieneva kujuga karikast väiksem ilma jalata jooginõu. Võib olla metallist, keraamiline või klaasist. Erinevalt kruusist ilma kõrvata. Keskaegsed klaaspeekritüübid, mille fragmente on leitud ka Eesti linnade arheoloogilises materjalis, on emailmaalingutega klaaspeekrid, röömeri eelkäijad nupp-peekrid nagu Krautstrunk ja Berkemeyer, ribilised peekrid ja Passglas'id, nuipeekrid Stangenglas ja Keulenglas, niitribipeekrid. Papist tehtud peekrikujuline ühekordselt kasutatav nõu on papptops.